LV
L 314/14
Eiropas Savienības Oficiālais Vēstnesis
6.12.2022.
Lai veiktu pirmajā daļā minētos pētījumus, Centrs izmanto arī citus attiecīgus datus, piemēram, par vides un sociālekonomiskajiem faktoriem.
3.a Centrs var izmantot savus resursus un references laboratorijas, lai veiktu lauka pētījumus, vāktu datus un tos analizētu nolūkā palīdzēt attiecīgajām valsts struktūrām iegūt uzticamus datus.”; c) panta 4. punktu aizstāj ar šādu: “4.
Centrs apspriežas ar HSC, Komisiju un citām attiecīgām Savienības struktūrām vai aģentūrām attiecībā uz pētniecības un sabiedrības veselības pētījumu plānošanu un prioritāšu noteikšanu, ņemot vērā Konsultatīvās padomes atzinumu.”; 8)
regulas 7. pantu aizstāj ar šādu: “7. pants Zinātnisko atzinumu procedūra 1.
Centrs sniedz zinātnisku atzinumu par jautājumiem, kas ietilpst tā kompetencē:
a) visos gadījumos, kad Savienības tiesību aktos ir paredzēts apspriesties ar Centru; b) pēc Eiropas Parlamenta vai dalībvalsts pieprasījuma; c) pēc Komisijas, HSC vai EMA pieprasījuma; un d) pēc savas ierosmes. 2.
Zinātnisko atzinumu pieprasījumos, kas minēti 1. punktā, izskaidro izskatāmo zinātnisko jautājumu un attiecīgās Savienības intereses, un tiem pievieno pietiekamu vispārējo informāciju par šo jautājumu.
Vajadzības gadījumā, ja zinātniskajos atzinumos galvenā uzmanība ir pievērsta konkrētai dalībvalstij, attiecīgajai dalībvalstij dod iespēju sniegt savu ieguldījumu ar speciālām zināšanām. 3.
Centrs nodrošina, ka tas spēj paredzēt un ātri reaģēt, lai termiņā, par ko savstarpēji vienojas, sniegtu zinātniskus atzinumus.
Centra zinātniskajiem atzinumiem ir jābūt pieejamiem politikas veidotājiem un tādiem, lai viņi tos varētu izmantot. 4.
Ja par vienu un to pašu jautājumu ir iesniegti dažādi pieprasījumi vai ja pieprasījums neatbilst 2. punktam, Centrs var atteikties sniegt zinātnisku atzinumu vai arī var ierosināt grozījumus minētajā pieprasījumā, apspriežoties ar iestādi, komiteju, aģentūru vai dalībvalsti, kas iesniegusi pieprasījumu.
Ja pieprasījums tiek atteikts, Centrs sniedz iestādei, komitejai, aģentūrai vai dalībvalstij, kas iesniegusi pieprasījumu, atteikuma iemeslus. 5.
Ja Centrs jau sniedzis zinātnisku atzinumu par konkrēto pieprasījumā norādīto jautājumu un secina, ka tā pārskatīšanai nav zinātniska pamatojuma, iestādei, komitejai, aģentūrai vai dalībvalstij, kas iesniegusi pieprasījumu, sniedz informāciju, kas šādu secinājumu pamato. 6.
Centra iekšējos noteikumos precizē prasības attiecībā uz zinātniskā atzinuma publicēšanai piemērojamo formātu, pamatojumu un pārredzamības noteikumiem.”; 9)
regulas 8. pantu aizstāj ar šādu: “8. pants Agrīnās brīdināšanas un reaģēšanas sistēmas izmantošana 1.
Centrs atbalsta Komisiju un tai palīdz, izmantojot EWRS saskaņā ar Regulas (ES) 2022/2371 18. pantu un kopā ar dalībvalstīm nodrošinot spēju koordinēti un savlaicīgi reaģēt uz veselības apdraudējumiem.
2.
Centrs:
a) analizē to ziņojumu saturu, kurus tas saņem ar EWRS starpniecību; b) sniedz informāciju, speciālās zināšanas, konsultācijas, apmācību un riska novērtējumus dalībvalstīm un Komisijai; un c) nodrošina, ka EWRS ir efektīvi un lietderīgi saistīta ar citām Savienības brīdināšanas sistēmām.